Predkladacia správa

Dňa 10. marca 2004 prijala vláda Slovenskej republiky uznesenie č. 228 k návrhu dotácie na regionálny rozvoj mesta Žilina, v ktorom uložila podpredsedovi vlády a ministrovi hospodárstva rokovať s mestom Žilina o uzavretí zmluvy o poskytnutí prostriedkov z verejných zdrojov na účely regionálneho rozvoja mesta a takýto návrh zmluvy predložiť na rokovanie vlády na schválenie.

Keďže pre rok 2004 by pokrytie akejkoľvek sumy na predmetný účel znamenalo výdavky nad rámec schváleného štátneho  rozpočtu, vyčlenilo MH SR zo zdrojov svojej kapitoly 200 mil. Sk na realizáciu regionálneho rozvoja mesta Žilina.

O spôsobe realizácie bola vláda informovaná na svojom zasadnutí dňa 14. júla 2004. Nadväzne MF SR novelizovalo svoj výnos o poskytnutí dotácií zo štátneho rozpočtu v rámci svojej pôsobnosti.

Predloženým návrhom zmluvy o poskytnutí finančných prostriedkov zo štátneho rozpočtu na financovanie regionálneho rozvoja na rok 2004 sa čiastočne riešia aj výdavky, ktoré vznikajú mestu Žilina najmä v súvislosti s investíciou výstavby závodu na výrobu a montáž automobilov KIA a závodu na výrobu automobilových súčiastok a modulov Hyundai a ktoré nie je možné hradiť z bežného rozpočtu mesta.

Návrh Zmluvy bol vzájomne konzultovaný a odsúhlasený medzi oboma ministerstvami a mestom Žilina a nebol predmetom ďalšieho medzirezortného pripomien-kového konania.